Божидар Томов — Лятото на шампиона (1) — Моята библиотека\nЛятото на шампиона (1)\nШампионите ги бият в събота (1)\nАвтор: Божидар Томов\nЗаглавие: Лятото на шампиона\nИзлязла от печат: II.1987\nХудожник: Милена Йоич\nАдрес в Библиоман: https://biblioman.chitanka.info/books/4482\nОблечен в бяла фланелка и лъскави черни гащета, с разклатена футболна походка, с палачинка в ръка, носителят на „Златната топка“ Карл-Хайнц Румениге излезе на улицата.\nИзлезе на улицата, прекоси я и отиде на паркинга отсреща. Куп момчета се мотаеха там и изглежда, чакаха него, защото се развикаха, щом го видяха:\n— Румениге, Румениге…\nРумениге подхвърли леко „Златната топка“ пред себе си и я ритна с елегантен вътрешен фалц. Преди още тя с абсолютна точност да попадне върху твърдата глава на Маркуча, Румен (наричан по-често Румениге) кресна с преправен, надебелен и хремав глас:\n— Колко пъти ще ви разправям бе, мискини с мискини, да не се мотаете покрай автомобилите, а, верицата ви рошава?\nМаркуча бодна с изпъкналото си чело „Златната топка“ и я завря под една от колите. Разбира се, не хукна да я вади — имаше за тая работа два-три маляка. Той самият се приближи към Румениге и също с преправен глас, само че към по-тънко, почти изблея:\n— Няма повече, чичко Тръби. Обещавам ти с честна пионерска.\n— Браво. — Карл-Хайнц преглътна последната хапка от палачинката, внимателно отри устата си с длан и повтори: — Браво! Това за чичо Тръби ще го ядоса до крайна степен. Може да получи инфаркт. Като нищо.\nДоволният Маркуч се ухили — усмивката му почваше от едното ухо и завършваше при другото.\n— А бе, тоя и да умре — каза някой, — друг ще дойде да ни гони. Тя все така ще си бъде, да знаете.\n— Кой се обажда от коневръза? — попита заплашително Маркуча.\nОт коневръза се бе обадил Миро. Той наистина имаше малко конска физиономия, особено ако си махнеше очилата.\nМаркуча протегна безкрайната си ръка и с железни пръсти смачка ухото на очилатия. Миро, най-големият умник между момчетата в махалата, и сега постъпи умно: не се дръпна, както би направил друг на негово място — дръпваш се и оставаш без ухо.\n— Румба, кажи му бе! — изстена само, без да помръдне.\n— Аре, Румба, кажи ми — обърна се спокойно към Румениге Маркуча и продължи да стиска в шепа ухото на Миро. Вместо „хайде“, той винаги викаше „аре“. — Иначе ще отнеса това уше и ще си го туря за спомен в хербария. Ха-ха-ха! — изсмя се злодейски. Може би защото нямаше хербарий.\nРумениге обикновено защитаваше Миро, но сега не избърза. В края на краищата Маркуча бе втори човек в тайфата и щом не претендира за първото място, може да му се достави понякога и по някое малко удоволствие. И още — на самия Румениге не се харесаха думите, произнесени от Коневръза. Той точно така си го помисли — Коневръза, с главна буква — понеже не знаеше какво значи. Реши, че Маркуча е турил нов прякор на техния приятел.\n— Борбата, Миро, трябва да се води до последната минута на второто полувреме.\n— И даже подир мача в съблекалнята — допълни Маркуча, разклащайки наляво-надясно главата на Миро.\n— Е, пусни го вече тоя Коневръз.\nМаркуча пусна ухото и се разсмя:\n— Ха-ха! А бе, Румба, ама че го измисли! Коневръз, ха-ха!\nЗа разлика от Румениге, той отнякъде знаеше, че коневръз означава място, където връзват конете. Само не знаеше, че Румбата не знае. Ето как с общите усилия умният Миро, наричан досега Читанката, а по-често и по-нежно Цайси, се сдоби с ново име. То щеше много да се хареса на всички момчета от махалата заради звучната загадъчност. Някои щяха да съжаляват, че Коневръза е бил повече от тях приближен на главатарите, за да получи хубавия прякор.\nЩом спря да се смее и прибра в нормално положение широката си уста, Маркуча извика:\n— Аре бе, ей! К’во стана с тая топка?\nДвама от маляците я бяха извадили изпод колата и се боричкаха сега кой да я донесе. Викът на Маркуча почти ги смрази и те бързо търкулнаха топката в краката му. Маркуча я спря с подметката на своята протъркана маратонка. Не му отиваше кой знае колко тук, пред Румениге, да продава фасони и да показва повече техника. В общи линии си знаеше мястото. Което невинаги можеше да се каже за толкова умния Коневръз. Когато преди година, ако ли не и преди повече време Румбата прие своето „Румениге“ бе изненадан и съвсем естествено: просто дриблира към вратата и момчетата извикаха: „Ский, ский, като Румениге, а бе истински Румениге…“ — та когато преди година стана това, пред Румениге се изправи най-голямата сванта в махалата, умният Миро, и попита:\n— Ами аз кой съм?\n— Ти си риба бе, заплес — викна по обичая си Маркуча. Него, явно, не бяха го учили вкъщи да говори по-тихо.\nМиро хич не обърна глава към Маркуча, в този момент за него Маркуча дори не съществуваше, Маркуча като че изобщо не беше роден. Миро гледаше право в очите на своя бог и защитник Румен-Румениге и от него очакваше присъда.\nА Румен-Румениге взе да си припомня това и онова: как примерно Миро смъкваше рамото си съвсем ниско, за да може Румен да препише класното. Или как на Миро му пернаха единица за подсказване по химия, когато Румениге… Но то стигаше, макар да имаше и още за припомняне. Румениге постави ръка на рамото на своя истински приятел и му каза:\n— Ти си Брайтнер.\nНаоколо веднага умряха от завист. Изпопадаха наляво и надясно. Усетиха колко несправедлив стана в момента Румениге, но не посмяха да кажат нищо, иначе Румбата би измъкнал „Златната топка“ от краката им и в своя дрибъл никога не би им я отстъпил. И не защото „Златната топка“ си беше негова, на която и да било топка, скрита между двете маратонки на Румениге, ставаше за всички момчета съвършено непревзимаема. Ето такава бе истината.\n— Ама като нямам брада? — попита глупаво оня умен нещастник.\n— Ми пусни си — процеди Маркуча.\n— Хайде сега, глупости! — великодушно заяви Румбата. — Самият истински Брайтнер понякога я бръсне. За кинти и с рекламни цели, доколкото съм чувал. А твойто положение е къде-къде по-лесно. Просто трябва да ми подаваш. Винаги да ми подаваш. Само на мене. И си Брайтнер. Толкоз.\nОстаналите продължиха да умират бавно. Даже Маркуча. Който разбираше и признаваше всички възможни причини Миро да получи своето футболно кръщение. Нали очилатият подсказваше и на него. А очилатят знаеше много и подсказваше непрекъснато. Но бе всъщност толкова нечестна цялата тази история, щото, нали Миро не може да обработи с глава и най-скапаната лека топка — ако не му попречеше природната схванатост, щяха да му попречат очилата.\nРумениге им усети настроението, но въобще не го беше грижа за тях. Може би само за Маркуча. И затова попита веднага:\n— Маркуч, искаш ли ти да си Паоло Роси? Голмайсторът?\n— Не искам — мрачно отвърна момчето. — Кой ще повярва? Аз или съм Маркуча, или съм никой. А утре — продължи, оголвайки злобно кривите си зъби, — утре кръсти на мое име някой нов скапаняк.\nРазбира се, хич и през ум не им минаваше тогава да приемат Миро другояче, освен като Читанката или Цайси. Но то беше преди година време или дори повече, а ето че сега се яви новото и толкова подходящо: Коневръза.\nТъй или иначе, все пак нямаха намерение да се занимават повече с Миро, на игрището обикновено на него не му обръщаха внимание — а бе, нека ритне веднъж-дваж там, щото на Миро силата му е в съвсем инакви работи: задачки, съчинения, даскало, глупости и скучнотии. На игрището бе нужно съвсем друго, здрави крака, здрава глава, повечко мозък в нея за хитър пас, да речем, а такива неща Коневръза не притежаваше.\n„Златната топка“ в момента кротко лежеше до десния крак на Маркуча и очакваше последния шут по себе си. Че ще бъде последен, момчетата още не знаеха. Те се готвеха да играят своя пореден голям мач, а откъм улицата в паркинга вече навлизаше сивичко трабантче комби и стелеше подире си отровна лента син пушек.\nИ понеже само след миг ни предстои раздяла със „Златната топка“, нека кажем истината и за нея, за да не си помисли някой наивник, подобен на Миро Коневръза, че момчетата от комплекс „Баталова воденица“ до такава степен чак тънат в злато, та да го подритват по асфалта. Момчетата от „Баталова воденица“ като всички по света четат книги за морски разбойници, но за разлика от самите морски разбойници добре знаят, че пиратските съкровища са вече намерени, открити, изкопани, почистени от пръстта и затворени в музеи, банки и бижутерски магазини.\nНа някои от момчетата майките са продавачки и вярно, ушите, пръстите, китките, вратовете на тези хубави жени са отрупани със злато. Ах, но какво струва то сега за синовете, пред един голям и прост оловен бокс-пръстен, какъвто понякога мъкне в джоба си Румбата-Румен-Румениге и какъвто никъде не ще си купиш?\nА „Златната топка“, то е всъщност твърде обикновено на пръв поглед футболѐ на бели и черни квадрати, отдавна взели да посивяват. Изподраскано, ожулено, малко криво, пипон, с други думи.\n— Внимавай! — извика Румениге, когато трабантчето с рев и вой взе да се настанява на паркинга в очертаното квадратче, дето с бяла боя бе написан номерът му.\n— Няма страшно, тъкмо ще разгони комарите — обади се някой от момчетата.\n— Комарите излизат чак привечер — съобщи Умният Миро, Коневръза де.\nНе го и чуха, защото гледаха как високият мъж излиза от трабанта и посяга да свали чистачките. Ръцете му бяха големи като лопати.\n— Мъре, мискини с мискини, пак ли ми се мотаете покрай автонобилите? — попита той по навик, понеже момчетата не играеха изобщо.\nРумбата понечи да увери човека, че те сега ще ритат лекичко и нищо няма да му сторят на кашончето…\n— Какво кашонче? — не разбра онзи.\n— Ми ѐ това — небрежно, с брадичка само посочи към колата Румениге.\n— Верицата ви рошава — обиди се човекът, — да ви не видя повече туканка!\n— Селянин със селянин — отвърна достойно не по-малко обиденият Румениге и подгъна коляно, готов за бърз старт. Щото ръцете, големи като лопати, се размахваха вече близо до носа му.\n— Бе кой ти е тука баща на тебе, а? Да го питам аз, не е ли и той селянин, а? Вър да ми го покажиш!\nЧовекът направи крачка, а пък Румениге четири крачки, за да остане на същото разстояние, на каквото беше до този момент. Точно тогава Маркуча шутира необмислено. Защо? Ни той би могъл да обясни, ни който и да било друг — да разбере. Но топката удари в стъклото и нито тя пострада на първо време, тоест при удара, нито трабанчето. „Златната топка“ отскочи точно толкова, колкото да попадне в ръцете на трабантаджията.\n— Ето така, на̀! — рече доволен той.\n— Ти деца нямаш ли бе, навляк? — викна през сълзи Руменигето. — Или те си играят само в двора на Двореца на пионерите, а? И ти ли ги водиш дотам с кашончето, а?\n— Нека татко ти дойде за топката. Па да му кажа аз как си печелят парите хората, как си купуват автонобили, нали? Щото не са всички като някой, дето всичко имат. Има и други, дето нищо нямат. И като рекат за пръв път да имат, вземе някой да го счупи с футболи…\n— Какво съм ти счупил бе, какво съм ти счупил? — крещеше подире му дрезгаво като магаре Румбата, а тихо подир Румбата вървяха виновният и напълно объркан Маркуч, Миро Коневръза, другите и накрая както винаги двама-трима маляци. — Строшил ли съм ти нещо, а? Стъкло, фар, мигач?…\n— Ще видим — глупаво отговори собственикът на комбито, като че ли не беше ясно поначало, че нищо счупено няма, а има само една несправедливо отнасяна топка. — Нека дойде татко ти.\nКолкото и да минаваше за щур в махалата, Румен не можеше да прати баща си да оправя работите. Първо, баща му Иван сам имаше кола и заради това не даваше да се рита на паркинга. Второ, Румен отлично помнеше какво каза на трабантаджията: селянин, навляк и не знам си що си. За тия думи нямаше да бъде похвален от Иван.\nКогато онзи се напъха във входа си, Румбата спря и след него на няколко предпазливи крачки се спряха останалите момчета. „Златната топка“ безвъзвратно изчезваше.\nИ нека изглежда странно, обаче Румениге веднага, в този момент още, реши, че поначало си е било време да се сдобие с нова топка. И как ще стане това. Трудно, трудно, разбира се…\nПрез нощта сънува жесток сън — баща му Иван пори със скалпела си корема на трабантаджията и оттам изпадат една, две, три футболни топки на черни и бели квадрати, а трабантаджията естествено пъшка: „Ох, докторе, как ми олекна, ей богу, особено от тая, последната…“. Много смешен сън. Да, на сутринта Румен се събуди по-рано от обикновено.\n— Виж какво, бабичко — рече с усмивка. — Основаваме, значи, в училище кръжок по цветна фотография. С начална вноска по шейсет стотинки.\n— На човек ли? — попита баба му. По гласа й Румениге трябваше веднага да познае, че не са му повярвали.\nНо той бе още гурелив и сънен.\n— На човек. Защо? — все пак някакво подозрение го зачопли.\n— Винаги съм мислила, че цветната фотография е нещо по-скъпо.\n— Бе то само за начало. Пък знае ли се какво ще ни поискат по-нататък? Материали, апаратура… Сама разбираш.\nИзпоти се чак от неудобство.\nБаба му въздъхна и извади портмонето си.\n— На Иван не го казвай по този начин — рече, — щото, ако и на него поискаш шейсет стотинки, хич няма да ти повярва за цветната фотография. Особено както не ти виждам нещо тука топката.\nРумениге се разсъни бързо.\n— Ми как да я видиш, като съм я дал на Маркуча. Да тренира индивидуално. Ние него го готвим за метач.\n— За какъв…\n— За метач. Последен от защитата де, а не че ще мете улиците. Играчът с номер три. Ако си чувала. Правим отбор, бабичко, а защо го правим, да се чудиш, като няма срещу кого да играем. А за къде пък, да не ти говоря. Само едни паркинги наоколо.\n— Ах, отбор! Та сега вашето отбори ли са? Навремето дядо ти, виж, беше отбор.\n— Ама как, сам? — Румен не бе толкова наивен обаче при нужда, каквато бе сега настъпила, той можеше да слуша една позната история безброй много пъти.\n— Е, не. Имаше още десетина с него.\n— О, да — плесна се по челото Румениге. — В Монблан, там, във Франция.\n— Не в Монблан, разбира се, а в Монпелие. Големият футбол в ония години нямаше нищо общо с един Париж, а̀ко да е столица. Та, риташе футбол и хем как? Но какъв лекар стана после? Нищо че риташе.\n— Това е друг въпрос, бабо.\n— Ами! Същият — възкликна неочаквано горещо баба му.\n— В Монблан и аз мога — каза Румениге. — А тука? Няма къде. Няма с кого…\nСтискаше вече в шепата си трите монети по двайсет стотинки.\nБаба му бе обърнала гръб. Гледаше през прозореца.\n— От Иван недей да искаш шейсет стотинки, защото ще бъде крайно съмнително. Вземи пет лева. Или по-добре — два.\n— Ще даде ли? — попита Румениге и подсмръкна от вълнение.\n— Ако искаш два лева — ще даде, ако искаш по-малко или повече — няма. Цветната фотография си струва парите, нали?\n— Струва си ги — предпазливо отговори Румениге и му се прищя внезапно да остави получените вече стотинки на масата. Щото баба му нямаше голяма пенсия. Или поне пенсията й не беше чак толкова голяма. Колко голяма или колко малка? Румениге не можеше да сравнява едно с друго в това отношение. Представата му за парите бе твърде объркана. Веднъж Пухчо, е, Пухчо, тъй вкъщи всички наричаха майка му, каза на Иван:\n— Пак харчим повече, отколкото получаваме.\nКак ставаше тая работа, Румен не можеше да си представи.\n— Да харчим тогава по-малко.\nА Пухчо отговори:\n— Ох, миличък мой, нямам това предвид! — И го плесна нежно по бузата.\n— Бе те, парите, се печелят, по-важно е здравето — тъй заяви на баба си Румениге. За да се отблагодари за помощта й, използва думи, които някога бе чул от самата нея.\nТя бутна очилата си нагоре и го погледна като че ли строго. Но на нейната строгост Румениге невинаги вярваше. Затова, щом баба му каза:\n— Изчезвай вече.\nТой отговори бързо и весело:\n— Вече ме няма…\n— Иване — каза Румениге същата вечер на баща си, — ако аз сега примерно имам два лева…\n— Да бе, интересно, какво ли би било?\n— Ми то…\n— Пък си мисля още — продължи Иван, — ако и аз имах два лева…\n— А! Тебе такава сума изобщо не те оправя, трябват ти къде-къде повече.\n— Вярно. Прав си, Румене. — Иван се понамръщи и затропа с пръсти по масата някакъв сложен такт.\nМълчеше и потропваше. Мълчанието продължи твърде дълго. Румен-Румениге се смяташе за търпеливо момче, но пък и двата лева следваше да бъдат поискани, преди в стаята да е влязъл Пухчо. Щото Иван преди време бе загубил бас и дължеше на жена си шише френски одеколон.\n— Та, затова си викам, ако сега примерно ми паднеха отнякъде два лева…\n— Тц — звучно и кратко отвърна Иван.\nВ стаята би станало съвсем тихо, ако не топуркаха Ивановите пръсти по масата. Вече не в музикален такт, а като неистово препускане на коне. Не на един, на много. Иван беше майстор в тия имитации.\nТой обаче погледна своя поумърлушен син и побърза да каже:\n— Тц, в смисъл че не падат. Никога. И на мене ми се е случвало да ги чакам. Ама дървото, на което растат, изглежда, са го отсекли отдавна.\n— Аз на дървото не се надявам баш толкова — предпазливо рече момчето.\nТогава в стаята влезе Пухчо и работата май отиде към разваляне. Едва ли имаше смисъл от повече надежди и разговори.\n— Синовете в такива случаи се надяват предимно на бащите си. — Иван дори не погледна към Пухчо. — И ако ти сега получиш два лева, ще ги прибавиш към стотинките, дето си ги взел днеска от баба си.\nСломен от предателството, Румениге запита:\n— Тя ли ти каза? — Наистина не беше го очаквал.\n— Тя? Никога не би ми казала, да си го знаеш. Но твоят баща, момче, ако не беше хирург, щеше да стане…\n— Телевизионен коментатор. На мачовете. Мичман.\n— От къде на къде? — Иван доста се удиви.\n— Нали съм те слушал. Додето гледаш телевизия, все коментираш.\nБи добавил още: „… и страхотно пречиш“, но естествено не посмя.\n— Два лева. — Иван подаде банкнотата. — Дреболия, но! — Той спря да тропа, вдигна нагоре дългия си показалец и се обърна към жена си: — Синът ни расте, растат и неговите разноски. А ние стареем. Такива ми ти работи.\n— Старееш само ти — ядоса се Пухчо. — Два лева още не са краят на света.\nИван не й отговори. Зачука отново по масата с чувствителни тънки пръсти. Бавен такт, тежък, явно слушаше някъде вътре в себе си сериозна или дори прекалено сериозна песен.\n— Твоят баща, момче — заяви, — ако не беше хирург, щеше да стане не друго, а следовател. Криминален инспектор по криминалните престъпления! И щеше веднага да ти върне топката. Просто да я вземе от оня съсед, дето не му знам името и дето си купи скоро трабантче.\nРумениге си представи веднага как влиза баща му, частният детектив, в апартамента на онзи и вика:\nРъката в черна ръкавица се повдига с насочен като дуло показалец:\n— И хич не посягайте към оръжието. Преди да го пипнете, вашата съпруга ще бъде вдовица, господине.\nТакова едно чудесно изпълнение видя за миг Румен, преди да попита баща си:\n— А ти, след като си просто хирург и обикновен научен сътрудник, не би ли могъл…\n— Не — прекъсна го бързо Иван. — Не бих могъл и освен това не искам.\n— Да не би да те е бъз? Оня е каяк. С ей такива ръце.\nИван не призна дали го е бъз.\n— Мъжете — каза Румениге — вадят патлак, щом честта на тяхното семейство е засегната.\n— Аха. По филмите вадят. В действителност могат и да си затраят. Особено когато синовете им трошат колите по паркингите.\n— Мерси — отвърна обиден Румен-Румениге. И добави загадъчно: — Това ще стане.\nБаща му не попита кое.\nНещо повече — той дори не обърна внимание на последните думи на Румен.\nНо дали нямаше да съжалява след известно време за този пропуск? Щото иначе уж всичко знаеше: и за стотинките, и къде е топката, и за ударената кола. Макар за нея — преувеличено…\nКато прибра на скришно място двата лева, Румениге отново се върна при баща си. Помота се около него, повъртя се, изчака Пухчо пак да отиде към кухнята и бързо рече:\n— Насмалко да забравя, Иване. Класната каза да й се обадиш по телефона.\n— Това ще се разбере допълнително.\n— Като те плесна по врата, ще видиш едно допълнително. Защо иска да й се обадя по телефона?\n— Защото й казах, че си зает и не можеш да идеш лично.\n— Причината, момче, причината, за която ме търси! Какво си направил пак?\n— Всичко може да се очаква — отговори след малко.\n— Аха. Я върни двата лева.\n— Не бързай, Иване. Ами ако се окаже, че те търси за хубаво?\n— Ще ми бъде за пръв път, откакто си тръгнал на училище — въздъхна Иван.\n— Макар че всъщност не е за хубаво де. И ако мама и баба разберат, пиши ме мъртъв.\n— Чак толкова ли е страшно? — В гласа на баща си Румен долови внезапно съчувствие.\n— Всичко може да се очаква — повтори. — Да ти върна ли парите?\n— Задръж ги. Все пак щеше да е по-честно първо да кажеш за класната, а после… — Иван махна с ръка, не довърши, стана и се потътри до телефона.\n„Ех, ама пък сега — помисли си Румениге, — ако изобщо нямахме телефон…“\n„Или пък — помечта подир малко — да звъннеха от болницата. И да го викнат този Иван за някоя спешна операция…“\nПървото бе невъзможно, второто се случваше често, но сега не се случи.\nПрез затворената врата не чуваше гласа на баща си колкото и да се напрягаше. Разговорът май бе доста дълъг и като че ли приказваха повече от отсрещната страна. В същото време Румен успя да извади куп учебници и тетрадки, да ги разтвори по масата и да се направи на безкрайно прилежен и зает.\nНе повдигна глава, когато баща му се върна в стаята. Седеше вторачен в едно-единствено изречение. То не помръдваше пред очите му: „Вълкът има остри зъби, с които…“.\nАко Румен беше един вълк сега примерно, както много му се искаше, щеше да е на своите дванайсет години, стар, силен и опитен звяр. Без телефон, без училище, без баща и майка. Щеше да тича нощем за храна по кошарите.\n„Вълкът има остри зъби, с които…“ — четейки, помръдваше устни. С върха на езика опипа ръбчетата на своите собствени зъби. Остана доволен. И наистина тъй силно желаеше да тича сега нейде си много далеч оттук, в гъста гора, между дърветата, без пътека, че дори му замириса на влага, на мокра шума и пръст. Ясно видя току под носа си прясна следа от копитце на дива свиня… Стоп, стоп. Свинята какво копито имаше, чифт или тек? Бяха ли учили това вече в даскалото, или още не? Румен не успя да си спомни. Но то нямаше чак такова значение май, щото и вълкът не бе го учил, пък ето, знаеше си — току пред муцуната му се нижат като верижка не някакви други, а тъкмо следи от диво прасе. Впрочем какво ли го интересува вълка кой точно е минал пред него? Важното е, който е минал, да бъде настигнат и изяден. Толкоз, Румен чак подсмръкна от вълнение. Той вече тичаше, сякаш на меки, тихи лапи през храсталаци, по борови иглички, отърквайки хълбок във влажната кора на дърветата…\n— Казвал съм ти хиляда пъти — рече баща му — да не смъркаш така. Имаш си носна кърпа.\nРумениге се стресна леко, но достатъчно, за да изчезне влажната кора, пътеката с боровите иглички под нозете му и следата от дивото прасе заедно с тях. Баща му се разхождаше по диагонал от единия ъгъл на стаята към другия, като заобикаляше столовете и останалите предмети, дето му пречеха.\n— Казвал съм ти го хиляда пъти, ако не и повече.\n— Ама нали сега съм си вкъщи? — кротко попита Румен.\n— Който смърка вкъщи, смърка после навсякъде — нервно отговори Иван.\nРумен послушно извади носната си кърпа и с всичка сила, макар и без особена нужда, взе да духа в нея. Старателно, дълго и упорито. От очите му бликнаха сълзи. Но Иван не рече стига. Бе спрял своята разходка, стоеше насред стаята и чакаше търпеливо. Когато Румен напъха кърпата в джоба, каза:\n— Ти ме огорчи, драги мой.\nСамо това, след всичко, което бе чул от класната.\nПред очите на Румен отново застана изречението: „Вълкът има остри зъби…“.\n— Уча сега. За утре — отвърна рязко. — И гледай що за глупости пишат тук. — Бодна показалец в книгата. — Даже бебетата знаят какви са зъбите на вълка. В „Червената шапчица“ още е казано.\nПрихвана с две ръце слепоочията си и заби отново поглед в учебника, цъкайки тихичко, тъй че да не предизвиква повече гнева на Иван.\nБаща му се завъртя на пета като войник и излезе от стаята.\nРумениге се поизправи, разкърши рамене. От баща си той не се боеше кой знае колко, от Пухчо се боеше повече, понеже не знаеше какво може да се очаква оттам и кога. Добър, в общи линии, глезен, русичък и сладък, Пухчо избухваше лесно заради разни глупости и като нищо отвъртваше на човека два-три шамара.\n— Мъча се да бъда послушен — викаше в такива случаи Румен. — Мъча се да бъда кротък, не ме бий! Лошото само излиза от мене, не знам как.\nПонякога Пухчо спираше тежката си ръка насред път, понякога не успяваше. От него можеше да се очаква всичко и по всяко време, а виж с Иван нещата минаваха по-леко. Изглежда, Иван не докрай бе забравил своето собствено минало. Което, ако се съдеше по бележника, намерен от Румениге в едно чекмедже, съвсем не изглеждаше толкова безукорно, колкото можеше да се предположи.\n Карл-Хайнц Румениге, наричан още Ка̀ле, играч от „Байерн“ Мюнхен до 1984 г., а след това от „Интер“ Милано.\nТук обаче (и по-нататък в тази книга), става дума за Румбата, наричан Карл-Хайнц Румениге, играч от махленския футболен отбор в квартал „Баталова воденица“, София. ↑


Грипната епидемия се развихри! Води до усложнения, ако не се вземат мерки навреме - За Жената\nГрипната епидемия се развихри! Води до усложнения, ако не се вземат мерки навреме\nКариесът и развалените зъби причиняват рак на...\nСпециалист разкри защо често сънуваме починалите си...\n36-годишна майка пила по 40 бири на ден: Това е...\nУвеличава се броят на болните от грип.\nПет области са пред грипна епидемия, предаде bTV.\n"Все едно ме блъска кон в гърдите.\nПросто не мога да го опиша, не мога да дишам", споделя пациентка.


София: Паргов манипулира за спрян проект от ЕС\nЗападът с дилема за Русияпреди 5 минути\nA1 ще предлага услугата за тол таксуване от старта на тол системата на 1 мартпреди 7 минути\nБургазлийката Жасмина гледа 3 кучета и 3 децапреди 16 минути\nСинът на Марадона: Меси е фантастичен, но баща ми е извънземенпреди 19 минути\nБясна гонка с дилър из столичния ж.к. "Стрелбище"преди 21 минути\nКоронавирус!? Нулев контрол на летище Софияпреди 25 минути\nПроектът беше одобрен на национално ниво през есента на миналата година и изпратен за последваща оценка от Европейската комисия\nПубликувана: 14 Май, 2019 14:44\n12 КОМЕНТАРА | ВИДЯНА 1833\nЕК: Проектът за завод за отпадъци по RDF технология не е спиран 15 Май, 2019 15:50\nЕК спря проект на София за 157 милиона евро 14 Май, 2019 13:32\nПроектът за изграждане на инсталация за производство на енергия от РДФ-гориво на Столична община е в процес на оценка от Европейската комисия. Не отговарят на истината твърденията, разпространени от БСП - София, че проектът е спрян, както и че е объркана „пътеката за кандидатстване за финансиране“.\nТова заявиха от Столична община.\nНа този етап е поискана допълнителна информация във връзка с режима на държавните помощи. Срокът за възстановяване на разходи по оперативните програми от настоящия програмен период е декември 2023 г.\nЕвропейската комисия е спряла проекта на Столична община за финансиране на строежа на завод за изгаряне на RDF. Причината е объркана пътека, по която Столична община кандидатства за финансирането. Спирането на проекта означава, че цялата процедура трябва да започне съвсем отначало. За това предупреди общинският съветник от БСП Калоян Паргов.\nКомунягите се опитват да яхнат вълната....нооо.... вместо това ще яхнат неуморимия!\nгнус ме е от герберасти\nМякащата гербава уфсъ ... Не било вярно, колко не беше вярно и за пейките от по 10 000 лева\nКОМУНИСТИ НИКОГА ВЕЧЕ НА ВЛАСТ.\nЙорданке, гледай от предшественика ти - карай боклука насам-натам, може даже и в Бобов дол да го закараш - там вече май горят вносно РДФ-гориво... обаче гледай да е с БДЖ-то та да не плащаме ТОЛ-такси де...\n.... рече другаря ПЕЕВ\nИии чи бързо се включват кармъзъ тролчетата да заработват беее\nПлащащите на Топлофикация дали са одобрявали да им натресете по-високи сметки? Лесно взимат заеми, но ние ги плащаме. А да се горят боклуци имаше инсталация докато Софиянски не започна да ги опакова. И машините за опаковане платихме. Чудят се какво да измислят и да товарят хората да плащат и плащат, а комисионните за тях.\nЗащо топла вода е скъпа като Оц Люлин Оц Земляне не работят и топла вода се подава от ТЕЦ София ?????\nКато го повториш още девет пъти и ще стане истина по примера на тиквата\nДо коментар #9 от "Ася":\nТопла вода скъпа, патаму что я доставяме от Сибир.\nНе знам до кога тая селска даскалица ще търпим да ни обира. Кого е питала дали хората искат да дишат и тази мърсотия от изгарянето на боклуци и то в центъра на града. Ако беше читава тая работа защо са отказали референдум и защо общ.съветници са дали под съд това решение. Знаят ли "кметицата" и сие какво значи "одобрено на национално ниво"? Значи че трябва да има референдум и хората да си кажат мнението. Такъв обаче е бил отказан! Да си взима партакешите даскалицата барабар с всичките си заместници и да изчезва от София изобщо. Трябва да са ненормални за да мислят че софиянци ще са съгласни да дишат смрадта на изгаряни отпадъци. Дано ЕК да е спрял проекта и съдът наистина да ги осъди. Ошушкаха софиянци тая селянка и приближените й. Защо се вдигнали 10/пъти цените на храните в София? Че нали трябва да наваксват с милионите които прибраха от столичани в джобовете си. Направо цялото ръководство на СО, начело с Фандъчка в ЗАТВОРА. То и името й крадливо.\nСвятОбясниха необичайно топлата зима\nСпортБерое пети след огромен късмет в Бистрица\nЗападът с дилема за Русия A1 ще предлага услугата за тол таксуване от старта на тол системата на 1 март Бургазлийката Жасмина гледа 3 кучета и 3 деца Синът на Марадона: Меси е фантастичен, но баща ми е извънземен Бясна гонка с дилър из столичния ж.к. "Стрелбище"


Прокурор предупреди управниците на 11 града: - Финансови новини\nПрокурор предупреди управниците на 11 града:\n27.11.2006 0 Коментара България\n18 магазина “Билла” може да рухнат\nХипермаркетите са със сбъркани конструкции и дефекти, сочи експертиза\nПокривът на „Билла“ на бул. „Владимир Вазов“ рухна на 23 юни към 14 ч. Тогава порой удави София и близо 20 квадрата от тавана поддадоха. Убити по чудо нямаше, пострадаха леко само жена и дете. Те били в сектора с плодове и зеленчуци, където стана и срутването. Служители разказаха, че по време на инцидента се чула мощна гръмотевица и целият магазин се разтресъл. На покрива на „Билла“ зееше огромна дупка, която се виждаше от високите етажи на близките блокове. Експерти обаче отрекоха гръмотевица да е разцепила покрива. Ден след срутването стана ясно, че една от версиите е, че запушени отводнителни шахти са причина за срутването. Те най-вероятно са били затлачени и при проливния дъжд не са могли да поемат водата от покрива. Така той е заприличал на басейн и част от него е рухнала под тежестта на водата, обясниха тогава експерти пред „Стандарт“.\n18 магазина на търговската верига „Билла“ у нас са изключително опасни за експлоатация. Огромните хипермаркети може да рухнат всеки момент заради калпаво строителство. Това е установило прокурорско разследване след инцидента с падналия покрив на „Билла“ на столичния булевард „Владимир Вазов“.\n„Опасността е съвсем реална, а за трагичните последици може само да се гадае“, заяви пред „Стандарт“ софийският районен прокурор Пламен Георгиев. Той е категоричен, че инцидентът в кв. „Сухата река“, чието разследване лично ръководи, не е бил случаен и че подобна съдба може да сполети още 11 български града.\nПрокуратурата разполага с неопровержими доказателства за опасните конструкции на „Билла“ у нас.\nСлед рухването на покрива на хипермаркета на бул. „Владимир Вазов“ 20 е била назначена експертиза, която да установи причините за инцидента. Задачата е възложена на специална комисия от строителни експерти, конструктори и архитекти под вещото ръководство на светилото в този бранш – проф. Насърски. След повече от месец работа експертите са приключили проверката със заключение, което гласи: „Установени са дефекти, повреди и големи деформации по конструкцията на сградите“. Копия от документа, под който стои подписът на проф. Насърски, са изпратени до ръководството на „Билла“ и до Софийска районна прокуратура, потвърди обвинителят Георгиев. Заключението на комисията се отнася за сградите на „Билла“ в София, Бургас, Пловдив, Сливен, Габрово, Плевен, Перник, Пазарджик и Стара Загора. Рискове крият също хипермаркетите във Враца и Монтана. За тях обаче екипът на проф. Насърски е дал по-различно заключение. След проверката комисията е препоръчала за двете сгради „ламаринените шапки по бордовете на покрива да се захванат към основата с винтове, за да се предотврати опасността от откъсване“. Двете заключения на експертите са приложени от прокурор Георгиев към преписката по делото за инцидента на столичния бул. „Владимир Вазов“.\nЦентралата на световноизвестната верига „Билла“ в Австрия е уведомена официално за състоянието на 18-те сгради в България и вече е запозната със становището на прокуратурата.\nРазследващият магистрат е изпратил сигнални писма до кметовете на 11-те градове, в които се намират опасните сгради. Прокурор Георгиев изрично ги е предупредил, че сградите могат да застрашат живота и здравето на клиентите и служителите им. Местните управници са призовани да вземат отношение по проблема и да назначат по места повторни експертизи по чл. 195 от Закона за устройство на териториите. Експертни комисии вече се сформират в 11-те града. Всяка една от тях ще трябва да извърши щателна проверка на съответната „Билла“ и да излезе с подробен анализ за състоянието на сградата. Те ще трябва да дадат и крайното становище дали има практическа възможност сградите да се укрепят до степен, в която да са безопасни за експлоатация. Ако обаче такава възможност няма и общинските комисии стигнат до този извод, огромните хипермаркети трябва да бъдат разрушени по съответния законов ред, предвиден в чл. 195 от ЗУТ.\nВ огромния скандал с магазините „Билла“ засега няма никаква яснота по един основен въпрос – какви са причините за дефектите и деформациите в конструкциите на относително новите хипермаркети. Комисията на проф. Насърски не е написала и дума по този въпрос. Според строителните експерти най-вероятните хипотези са две – грубо нарушаване на строителните правила или пестене на желязо и използване на некачествени материали. Самият проф. Насърски категорично отказа да сподели мнението си по въпроса на какво се дължат деформациите. Той дори отрече по телефона сградите на „Билла“ да са опасни, но отказа да коментира заключението, под което е сложил подписа си.\n← Таксите за стари коли скачат 4 пъти\nПианист създава империята, оборотът й е ? 8,2 млрд. →


Силвина: Добрите новини от днес\nвторник, юли 27, 2004\nДобрите новини от днес\nДнес беше приятен ден, макар и доста зает. Веднага след сутрешните новини ходих на пресконференцията на общината, а от нея - на откриването на новия дом за стари хора в с. Главиница (на пет минути път от Пазарджик). Заедно с колегите разгледахме дома и си поговорихме с няколко симпатични възрастни жени, които вече бяха настанени там. Бяха много доволни от условията и има защо. Живеят в малки къщички, чисти и много добре обзаведени, храната е добра, персоналът се грижи добре за тях, имат място за разходки, всички необходими магазини и автобусната спирка са буквално на няколко крачки от дома... Там пенсионерите живеят срещу 70% от пенсията си, която се заплаща на дома и срещу която получават всичко от първа необходимост - храна, спане и грижи. Много ме зарадва тази новина. Хубаво е да има място, където възрастни хора, за които няма кой да се грижи, да живеят приятно и човешки.\nСлед тържеството по откриването на дома се върнахме в Пазарджик, обядвах с колежката Краси от вестник "Виделина" и дойдох отново на работа. А когато си проверих пощата в АБВ, за да видя един прес материал от общината, видях и че размерът на пощенската ми кутия е увеличен от 25 на 60 MB! Тази приятна изненада ми попречи да се ядосам на това, че PR-ката на общината обеща да ми изпрати материала още сутринта, а го получих преди няколко минути.\nнаписано от Silvina @ 7/27/2004 04:26:00 сл.об.\n"Пари на пенсионери ще правят специални ефекти в Х...\nПовече поща за по-малко пари\nПроблем - update\nВече всеки може да коментира


Ние разбираме, че сигурността на Вашата лична информация е важна. Тук можете да намерите информация за това какъв тип лична и обобщена информация ние получаваме и събираме, когато Вие използвате BgDomakinq.com и как я защитаваме от трети страни. Ние не предоставяме лична информация на трети страни.\nТази информация не се споделя с никого извън BgDomakinq.com и няма да се продава или дава под наем на когото и да било без личното ви съгласие за това.\nBgDomakinq.com си запазва правото да позволява на компании като трета страна да показват реклами или набират информация за сайтове от групата като записват информация от бисквитки или уеб указатели от вашия компютър.\nЗа да научите повече как ние ползваме трета страна за събиране и използване на информация върху страниците на BgDomakinq.com моля, посетете следните страници:\nGoogle, като трета страна в ролята на доставчик, използва ,,бисквитки" за показването на реклами на сайта Bgdomakinq.com\nС помощта на ,,бисквитката" DART Google Ви показва реклами въз основа на посещенията както в сайтa BgDomakinq.com, така и на други сайтове в интернет.


След последните студени дни, сега ни очавкат топли и слънчеви — Радио и ТВ 999 новини от България и света, слушайте ни и онлайн по РАДИО 999\nДобавено на: 25.03.2021 10:25\nСъвсем очаквано сутринта в четвъртък е нетипично ледена за пролетта, особено в югозападната половина на страната. В Драгоман в 02.00 ч. беше минус 11 градуса, в 5.00 часа в София беше минус 8, в Благоевград и Кюстендил – минус 6, а във Видин, Враца, Кнежа и Гоце Делчев - минус 4 градуса. На връх Мусала в Рила термометрите отчетоха минус 20 градуса, на вр. Ботев - минус 16, на Черни връх - минус 15, а в местността Рожен - минус 11 градуса.\nДенят ще е без валежи и с разкъсана облачност на запад. В някои източни и централни райони са възможни слаби превалявания – на север сняг, а на юг – предимно дъжд или мокър сняг. По-късно следобед облачността ще се разкъса и на изток. Започва плавно затопляне от запад-югозапад и температурите следобед ще са в интервала между 3 и 8 градуса, на северозапад - до 10 градуса.\nВ петък сутринта отново ще е мразовито с температури в югозападните и североизточните райони около и под минус 5 градуса. След това бързо ще се стопли до 10-12 градуса. От двата почивни дни по-слънчев ще е съботният ден, а по-топъл - неделният. В неделя над Балканите обаче ще премине слаб и нестабилен студен фронт, който няма да свали температурите, но ще докара краткотрайни превалявания в някои райони на Дунавската равнина.\nСледващата седмица ще е топла и с много слънце. В сутрешните часове в някои ниски райони ще е мъгливо. На места през втората половина от седмицата се очакват пролетни валежи с гръмотевици.\nМаркери: райони, градуса, беше, половина, някои, сняг, минус, сутринта, температурите


Областният управител: Държат ни отговорни за...\nОбластният управител: Държат ни отговорни за наводненията, а нямаме финансиране\nСтава въпрос за спасяване на реколти и човешки животи, а не някой да си прави пиар\nот Гергана Василева 31.01.2019 | 15:10 935 прегледа 0\nРеките в Смолянско бучат застрашително Тревога! Идва опасност от наводнения\n- Г-н Димитров, Пловдив и областта готови ли са да реагират срещу опасност от наводнения?\n- По принцип язовирите са приведени в необходимото състояние. На минимума са всички. По закон вътре в градовете реките са на общината, а на 500 м извън града отговаря държавата. Няколко пъти сме писали писма за превенция, защото тук трябва предварително да се почистят. За съжаление не се отпускат такива пари. Когато стане някъде наводнение, тогава се реагира. Било то дига, било да прелее река, много често се случва това и в границите на областта. Разбира се, нека има сняг, нека има дъжд, но за съжаление знаете, че когато едно речно корито няма проводимост, тогава вече то става неконтролируемо. Така че в тази посока може да се работи. Правили сме предложение до министерствата да се предоставят на областните управители средства и да могат превантивно да се укрепват диги, да се почиства растителността, която, между другото, е кавак и не става за нищо.\n- Имате ли проблеми с природозащитници, които атакуват и блокират почистването на речните корита и водоеми?\n- Вижте, тук става въпрос за спасяване на реколти и човешки животи. Тук не става дума някой да си прави пиар или удоволствие, това е необходимост. Защото, когато дойде проблемът, сме ние виновни. А превантивно нямаш възможност за реагиране, защото нямаш финансиране.\n- Ако правилно разбирам, става дума за участъците, които са извън населените места?\n- Да, това са канали, за които пък отговарят „Напоителни системи”, това са реки, за които пък отговаря държавните структурни. Така че малко се разминава отговорността, макар че в крайна сметка, не дай си боже стане нещо, ще е виновен областният.\n- Какви средства са нужни?\n- Мисля, че последния път искахме 7 или 9 милиона. Не са малко средствата, които трябва да бъдат отделени, защото от години не е правено нищо в тази посока.\n- Това означава ли, че има опасност от заливане извън населените места?\n- Разбира се. За съжаление пожарът може да бъде спрян, но водата тръгне ли, няма спиране. Ние почти всяка година или през година имаме някакъв проблем. Миналата година в Садово дигата се беше разрушила. За съжаление, това е, никой не го желае, но трябва да се предвиди това нещо. Онзи ден имах телефонен разговор, обади ми се старши комисар Николов и ми каза да имаме готовност, защото отгоре и вчера е валяло сняг. В Смолян - дъжд, очаква се затопляне в края на седмицата. А има ли рязко затопляне, веднага Чая тръгва. Чая се влива в Марица, а за Марица имаме сведение, че е вдигнато нивото.\n- Нивото в границите на града на Марица безопасно ли е?\n- Нормално е за този сезон.\n- Кои са рисковите участъци?\n- Навсякъде, където има наноси, където коритото на Марица и Чая е променено, навсякъде го има този проблем, защото т. нар. меандри се променят. Влизат в селскостопански територии и се получава едно заобикаляне, после реката тръгва направо или по най-малкия наклон в нивите. Така че, където е нарушена дигата, е проблем голям.\n- Имате ли отговори от министерствата. Доколкото разбирам трябва да се действа бързо, тъй като метеорологичните прогнози са тревожни?\n- Ами имаме готовност да реагираме. Това е, което можем да направим. Още в понеделник на оперативката всички кметове са уведомени да предупредят арендаторите на общинските язовири. Така че каквото е необходимо, е направено.\n-Реките ги наблюдаваме.\n- Дори да ви отпуснат средства, дали сега е моментът да се вкара техника в коритата на реките при тези прогнози?\n- По принцип винаги. Не дай си Боже стане нещо, вкарваме техника. Когато има бедствено положение, вкарваме веднага техника. Не е приятно, разбира се, трябва предварително да се знае къде са слабите участъци, да се предвиди. Има си специалисти, които много добре знаят какво трябва да се направи. За съжаление всичко пак опира до финансиране. Да се надяваме, че няма да има наводнения, с този сняг и тези дъждове, които валят, да бъде всичко нормално. От една страна, е добре за реколтата, от друга страна - не може да се контролира природата.


Пет награди за „Upstream Voices” от "Сребърна Янтра“\n16 октомври 2018 г., 10.28 ч.\nснимка: ВФ "Upstream Voices”\nВ края на септември Велико Търново бе домакин на XVI международен конкурс за изпълнители на популярна песен „Сребърна Янтра 2018”. След предварителна селекция бяха избрани 80 изпълнители от 9 държави на възраст от 5 до 25 г., които се състезаваха в четири възрастови групи. От ВФ ,,Upstream Voices” бяха допуснати седем изпълнители.\nКристина Неделчева от Габрово участва в първа група, успя да се открои и да очарова журито с блестящи изпълнения, заради което бе отличена с наградата за най-добро изпълнение на българска песен за песента на Паша Христова „Повей, ветре!“.\nВ първа група се състезава Ива Христова от Севлиево. Тя изпълни с много настроение и артистичност песен на Нели Рангелова и хита на Алла Пугачова „Арлекино”. По време на изпълнението на руската песен Ива забрави текста, но публиката я подкрепи с бурни аплодисменти, които помогнаха на разплаканата певица геройски да довърши песента. Журито също реагира и връчи на Ива поощрителна награда и покана за участие в конкурса „Ние XXI век 2019” в Слънчев бряг.\nГала Ботева пя в трета възрастова група, а за изпълненията си получи наградата на кмета на В. Търново Даниел Панов, парична премия и диплом. Италианският продуцент Роко Палацо, член на международното жури, връчи на Гала Ботева покана за участие в конкурса „Микрофоно д’оро” през 2019 г.\nВ трета група наградата за най-добро изпълнение на българска песен отиде заслужено при Симона Захариева от Севлиево. Поощрение в четвърта група бе връчено на Ивета Петрова от Габрово. Във втора група участваха успешно Рая Петкова и Далия Ковачева.\nМеждународното жури бе с председател Силвия Кацарова и членове: Роко Палацо/Италия/- продуцент, проф. д-р Родика Рошиору /Молдова/, Християна Лоизу/Кипър/, Ивайло Терзиев - главен диригент на представителния ансамбъл на въоръжените сили, Христо Паскалев- Паскал-представител на България в FIDOF.\nВсички отличени певци работят с музикалния педагог Ценка Горалова.


Антарктически крил – суперхраната на океаните - Krilloil.bg\nАнтарктически крил – суперхраната на…\nКрил? Това може да ви звучи като просто странна дума. Или може би смятате, че е поредната модна тенденция в хранителната индустрия. Или пък вече сте се убедили лично в ползите от крила. Каквото и да мнението ви по въпроса, ние сме тук, за да ви предоставим пълноценна информация относно най-голямата животинска маса на планетата ни и нейното значение за нашето здраве.\nКрил са малки ракообразни от семейство Euphausiacea, които се срещат във всички океани и са от изключителна важност за морската екосистема. Както вече казахме, тези създания представляват най-голямата животинска биомаса на планетата ни. Без тях хранителната верига в океаните ни на практика не би могла да съществува. Милиони години еволюция са позволили на миниатюрните животни не просто да оцеляват, но и да се развиват с огромна лекота.\nИмето им „крил“ идва от норвежки език и буквално означава „дребна риба“. Крилът е познат на човечеството от столетия и се използва като храна в скандинавските страни от времето на викингите. Днес знаем, че тези малки ракообразни са полезни не само за нас. Те поддържат баланса на почти всички животински видове в океаните.\nКрилът се храни основно с фитопланктон (и в малки количества със зоопланктон). Впоследствие, самият той е храна за много видове по-големи морски животни. Консумират го китове, пингвини, тюлени, риби и калмари. Тъй като крилът изминава големи вертикални разстояния всекидневно, това го прави достъпна храна за много животни. Той се среща в плитчините и в по-дълбоките океански води и така достига до всички изброени видове.\nEuphausia superba – Антарктически крил\nВ света има 85 вида крил. Един от най-популярните и често срещани сред тях е Euphausia superba – Антарктически крил. Ракообразните се събират на големи пасажи в студените води на Антарктическия океан, където се придвижват свободно. Смята се, че тежестта само на този вид крил е между 125 милиона тона и 6 милиарда тона. Антарктическият крил тежи повече от всички хора на планетата взети заедно.\nЗа сметка на огромните количества, в които се среща, крилът е изключително дребен и стои ниско в хранителната верига. Тялото му е с максимална дължина от 5 см. Почти напълно прозрачно е и има малки червено-кафяви петънца. Ракообразното се излюпва от яйца, които женските снасят близо до повърхността на водата.\nАко някога сте пътували през Антарктическия океан, възможно е да сте видели специфична светлина, която се движи във водата. Това сияние са именно пасажите от крил. Тези ракообразни имат биолуминисцентни органи, разположени по различни части от тялото си. Светлината, която крилът излъчва е жълто-зелена и с човешко око се вижда за 2-3 секунди.\nИскате ли да се запознаете лично с тези специални животни? Имате възможност да го направите от комфорта на дома си. Антарктическата австралийска дивизия е разположила уебкамери над техният личен аквариум с крил. Видеото се обновява на всеки 15 минути и ще ви даде много добра представа за това как изглежда крила, как се движи и защо е толкова важен.\nАнтарктическият крил – суперхрана за перфектно здраве\nОсвен че е едно от най-важните животни в океаните ни, крилът е изключително ценен и за нас – хората. Въпреки че в някои части от света той е известен от столетия, ловът му започва да се извършва с комерсиални цели през 70-те години на миналия век.\nЗа да не нарушават баланса на световния океан, през 1981 компаниите, които се занимават с улов на крил подписват специална конвенция. Името й е Convention on the Conservation of Antarctic Marine Living Resources (CCAMLR), а целта й е да се съхранят екосистемите на Антарктическия океан. До днес тази конвенция е международният орган, който следи за правилното събиране на крил и за добруването на всички животински видове, които той храни. Към днешна дата позволеното количество улов на крил е до 5.6 милиона тона годишно.\nМоже би се питате защо уловът на крил е толкова привлекателен и защо търговията с него е станала толкова популярна през последните 50 години. Отговорът е много прост. Крилът е изключително богат на хранителни вещества и подпомага човешкото здраве по различни начини.\nОсновното вещество, което се среща в крила са омега-3 мастни киселини. Заедно с тях ракообразните са богати на витамин Д3, както и на антиоксиданти.\nАнтиоксидантите са от първостепенно значение за здравето на съвременния градски човек. Тези вещества подпомагат неутрализирането и изхвърлянето на свободните радикали от телата ни. Свободните радикали са отпадъчни продукти, които се отделят при различни метаболитни процеси. Ако останат в тялото, те предизвикват необратими щети върху ДНК структурата и тъканите ни. Наслагването им води до оксидативен стрес – отговорникът за процесите на стареене, забавените функции на органите и цялостната липса на енергия.\nТъй като в условията на градската среда се срещаме с твърде много стресори, натрупването на свободни радикали е неизбежно. Ето защо антиоксидантите са наши първи приятели и е важно да приемаме големи количества от тях чрез храната си.\nВитамин Д3 е усвоима форма на витамин Д. Това вещество, както всички знаем, се синтезира от телата ни, когато сме изложени на пряка слънчева светлина. Знаете ли обаче, че по последни статистики над 80% от всички хора в света страдат от дефицит на този витамин? Дали това е вследствие на заседналия начин на живот, липсата на време сред природата, замърсяването в града или недостатъчното слънчево греене – не можем да кажем.\nТова, което знаем със сигурност е, че липсата на витамин Д прави костите ни крехки и чупливи, води до изменения във функцията на нервната система, събаря имунитета ни и променя настроението ни.\nОмега-3 мастните киселини ще обсъдим подробно в следващ материал в блога ни. За сега само ще ви споделим, че те са едни от най-добре изследваните полезни вещества. Доказано подобряват сърдечното здраве, зрението, дейността на черния дроб и мозъка.\nМастните киселини се делят на няколко категории. Категорията есенциални мастни киселини е специфична – тези съединения не могат да бъдат синтезирани от тялото ни и трябва задължително да си ги набавяме през храната.\nОсобено сега е от първостепенно значение да се грижим за здравето си, да поддържаме висок имунитет и добро състояние на духа. Не пропускайте адекватното суплементиране и се убедете лично в ползите от крила. Поръчайте крил ойл още днес от тук.\nCategory: СтатииBy Екипът на KrillOil април 21, 2020 Leave a comment\nPreviousPrevious post:Омега-3 мастни киселини – шампионите на доброто здравеNextNext post:Крил ойл или рибено масло – кое да изберете


обичам Archives ⋆ EvoLife.bg\n[adrotate banner=“2″][adrotate banner=“2″] Родих се от една безкрайна тъмнина. Видях светлината – изплаших се. Изплаках. С времето се научих да живея на светло. Видях тъмнината – изплаших се. И един ден изпратих в безкрайната тъмнина любимите си… Поплаках. Научих се да живея. Научих, че раждането, е моментът на започване свършека на живота. А времето по ���…\nВреме е за душите да се срещнат\nКогато е време за душите да се срещнат, няма нищо на земята, което може да ги предпази от среща. Без значение къде се намират, когато две сърца са предназначени едно за друго, няма твърде дълго време, няма разстояния нито пречки и оправдания. [adrotate banner=“2″] [adrotate banner=“2″] Вижте още: Петър Дънов за Сродните души


17.04.2020 17.04.2020 от Gergana Boeva\nВеликден може да е една идея по-забавен с този лов за великденски съкровища, който направихме с Гери Тилева от Broomkids Decor.\nДо пролетта остават точно 35 дни, 14 часа, 11 минути и 43 секунди. Да, знаем, че има време, но сме готови за пролетно разчистване. Всички налични продукти пускаме с 10% отстъпка до изчерпване на количествата. Сред тях ще откриете – КЪЩА ЗАМЪК, ЕТАЖЕРКА САМОЛЕТ, ЕТАЖЕРКА КОРОНА…. и други.  За поръчки и въпроси ни пишете тук или в профила ни във facebook.  #kids #kidsroom #kidsdecor #homedecor #broomkids #broom\nA post shared by broomkidsdecor (@broomkids) on Feb 12, 2020 at 11:49pm PST\nBroomkids е независим бранд за детски мебели и аксесоари, направени изцяло от шперплат. Със сигурност сте попадали на техните дървени букви, рафтове самолети, ракети, облаци, дакели и къщички. Много ги харесвам, не само заради красивите малки мебели, но и за това, че са замислени с отврен край – могат да намерят куп различни приложения, създадени са максимално натурални и освен благозвучно име си имат и страхотен създател – майка и архитект.\nГери се обади с идеята да направим нещо интересно, с което да предизвикаме малко (или доста – от вас зависи :)) положителни емоции този Великден – търсене на съкровища, което да съчетава символите на празника, като покана за приключение.\nМожете да изтеглите файла от линка по-долу. Надяваме се, че ще ви хареса, а ако измислите нови неща с този малък лов, ни тагвайте в инстаграм с @Broomkids и @g_boeva, за да ви видим и да ви споделим.\nТърсене на Великденско съкровища – безплатен файлИзтегляне\nвеликден лов за съкровища easter scavenger hunt free printable treasurehunt


Auld Cross Keys Inn - НАЙ-НИСКИ ЦЕНИ от agoda.com\nВиж всички 6 места за настаняване в Denholm.\nMain Street, Denholm, Denholm, Великобритания - Много добро местоположение - вижте на картата\nПовече за Auld Cross Keys Inn\nНезависимо дали сте турист или пътувате по бизнес, Auld Cross Keys Inn е перфектен избор за настаняване в Хауик. Оттук гостите имат лесен достъп до всичко, което този оживен град може да предложи. С удобното си местоположение хотелът предлага лесен достъп до всички градски забележителности, които задължително трябва да се видят.\nВ Auld Cross Keys Inn отличното обслужване и достъпните съоръжения допринасят за Вашия незабравим престой. Най-важните съоръженията на хотела са безплатен WiFi достъп във всички стаи, съоръжения за инвалиди, Wi-Fi връзка в общите части, паркинг, конферентна зала.\nНасладете се на висококачествените удобства по време на престоя си тук. В някои стаи са на разположение отопление, телевизор, тоалетни артикули, душ, сешоар, които ще помогнат на гостите да релаксират след дългия ден. Освен това в хотела можете да се възползвате от множество предложения за приятно прекарване на свободното време. Когато търсите удобно и комфортно място за настаняване в Хауик, изберете Auld Cross Keys Inn, който ще се превърне във втория Ви дом.


Разширените вени мъчат повече жените. Вижте ранните симптоми! – Лекар.БГ\nНачало>Болести>Разширените вени мъчат повече жените. Вижте ранните симптоми!\nРазширените вени мъчат повече жените. Вижте ранните симптоми!\nМаргарита Алексиева 05.06.2009 Дай мнение\nРанни симптоми на разширени вени: Почти няма човек, който в края на напрегнат ден да не усети тежест в краката, сърбеж, болки, подуване на глезените.\nОбувките започват да ни стягат, а в един момент се появяват и нощни крампи (болезнено схващане на мускулите). Отначало не обръщаме внимание на тези симптоми, приемаме ги за резултат от умората, а това е всъщност първият сигнал за хронична венозна недостатъчност. Според възприетата медицинска класификация става дума за нулевия стадий на т.нар. хронична венозна болест.\nСледващите етапи включват видими промени на вените – от синкави с диаметър от 1 до 3 мм, до изпъкнали, змиевидно нагънати, та чак до варикозни незаздравяващи с години язви, обяснява проф. д-р Тодор Захариев, председател на Българското национално дружество по ангиология и съдова хирургия, национален консултант по съдова хирургия.\nХроничната венозна болест е едно от най-разпространените, тежки и инвалидизиращи заболявания в съвременните индустриални страни. От нея в Европа страдат между 30 и 50% от хората в зряла възраст. У нас чрез епидемиологично проучване върху 26 5/0 пациенти е доказано, че от някаква форма на заболяването е засегнат всеки трети българин /37%/.\nПо-точно, страдат 47% от жените и 30% от мъжете, или съотношението е 3:1. Нежният пол е в по-неблагоприятно положение главно заради периодите на бременност и раждане, когато почти всяка жена получава застой на кръвта във вените поради притискането им от плода. От значение е и наследствеността – 37% от участниците в проучването са съобщили за фамилна обремененост по майчина линия и 11% – по бащина.\nАртериалната хипертония и хемороидалната болест са обикновените спътници на разширените вени.\nНай-често срещаните оплаквания при хронична венозна болест са тежест в краката /85%/, болка /74%/, подуване /69%/, както и болка по хода на вената, мравуч-кане, нощни крампи.\nТе се обострят при продължително стоене в изправено положение, обездвижване, включително седене пред компютъра, и топлина. Затова през горещите месеци от годината заболяването става по-тежко.\nХодете по пясъка, газете в студената морска вода /тя е много полезна при разширени вени/, но избягвайте продължителното печене на слънце, съветва проф. Захариев.Лошата новина е, че три четвърти от болните у нас въобще не се лекуват, а добрата – че хроничната венозна болест е лечима, дори в най-късните й стадии, и е напълно предотвратима, когато се открие навреме.\nДори човек да е млад, ако има някой от симптомите и знае, че в рода му боледуват от разширени вени, трябва да потърси лекар, защото заболеваемостта се покачва рязко още от 20-годишна възраст, съветва проф. Захариев. Най-добрата профилактика е новият начин на живот: повече движение /ходене, бягане, каране на колело/, сваляне на излишните килограми, контрол на диабета, ако се налага – и смяна на професията.\nНяма друг начин кръвта да се върне от периферията обратно към сърцето, освен чрез движение. То отваря венозните клапи и позволява на кръвта да циркулира. При обездвижване тя застоява, за което допринася и земната гравитация. А застоялата във вените кръв е без кислород, тя не храни тъканите и органите, обратно – вредна е, пречи им да живеят. Затова и най-малкото движение, даже нервното потропване с крака е по-добро от непомръдването.\nКак да имаме здрави крака\nДвижете краката си винаги, когато е удобно.Ако работата ви изисква продължително седене или стоене прави, ако пътувате дълго, правете почивки и къси разходки на равни интервали от време или кръгообразни движения с глезените.\nИзберете подходящ спорт.\nХоденето е най-доброто упражнение за раздвижване на кръвта във вените. Изберете плуване, бягане, каране на колело, танци, а не тенис, баскетбол, Хандбал, които водят до разширяване на вените.\nНе стойте дълго на топло.\nТоплината предизвиква разширение на вените. Затова печенето на слънце, горещата кола маска, сауната не са ваши приятели.\nВечер – хладен душ на краката.\nСлед вечерния душ пуснете студената вода и я придвижете от долу на горе по краката – подобрява венозната функция и премахва чувството на тежест.\nЛиквидирайте запека и излишните килограми.\nИ двете неща причиняват повишено венозно налягане. Могат да бъдат преодолени с повече плодове, зеленчуци, пълнозърнест хляб, течности /1,5л вода на ден/и с по-малко мазнини, кафе и алкохол.\nОбличайте свободни дрехи.\nТесните панталони, три четвъртите чорапи с ластик, корсетите и коланите притискат вените и пречат на венозното оттичане.\nОбувките – между 3 и 5 см.\nРавната подметка, както и токчетата над 5 см, водят до застой на кръвта.\nСпете с крака нависоко.\nВисочина на краката по време на сън от 10-15 см благоприятства оттичането на кръвта към сърцето. Масажирайте краката при всеки удобен случай.Правете го от ходилата във възходяща посока.\nПри тежест в краката и подуване на глезените идете на лекар.\nКолкото по-рано се диагностицира хроничната венозна болест, толкова по-бързо и успешно е лечението й.\nПредишен Масажи и лазерна терапия помагат при радикулити, плексити и неврити\nСледващ Изсуши подбел и няма да кашляш


Прераждането | Слава Севрюкова\n„Всеки от нас се явява на бял свят в определена година, месец, дата, час и секунда със своя мисия, отредена от Висшия разум. Строго кодирана до момента, в който ни се представи. Можем да променим събития, не и съдби. Затова връзката с Бог не трябва да изтънява.“\nДушата и духът не са лишени от „плът“ – изградени са от свръхразредена материя. Затова са почти невидими и много трудно досегаеми.“\nПоследният коментар беше преди 12.05.2017\nняма друга като нея, неповторима дарба да вижда незримото…и бъдещето, поклон\nAz vqrvam v preragdaneto ,a vie ?\nАз много отдавна съм усетила това нещо.И искъм да добавя и следното:ВЯРАТА,МОЛИТВАТА,ТЪРПЕНИЕТО,ПРОШКАТА И БЛАГОДАРНОСТА СА НЕЩАТА КОЙТО ПРАВЯТ ЧУДЕСАТА.


“И ако жителите на Чеканци днес са не повече от 30, то тези на Стеврек са близо 400. В селото има детска градина и училище – което значи, че има живот. Местните хора макар и да работят в чужбина, инвестират в бащините си имоти, с идеята да се върнат и останат тук до старини – сред зеленината на стеврешкия Балкан и потопени в историята на края си. Защото Стеврек, освен с красива природа – вирчета на Стара речка за любителите на риболова; бързеи за рафтинг и кътчета за усамотения с барбекю и беседки, посреща и с забележителности: като стария Римски мост, датиран от Х век, изградената еко-пътека “Стара река”, която води към старината. Разположена между селата Стеврек и Богомолско, екопътеката е колкото закътана в прохладните гори и планински извивки, толкова и достъпна от близките автомобилни пътища”, разказа Хабилов.


Григор Димитров излиза за титла в Бризбейн | Новини от Плевен - "BG Север"\n7 януари 2017, 16:48 няма коментари\nГригор Димитров излиза за титла в Бризбейн\nНай-добрият български тенисист Григор Димитров ще играе на финал на тенис турнира в Бризбейн. Негов съперник ще бъде японецът Кей Нишикори, като срещата е от 11:00 часа в неделя и ще бъде предавана пряко по Евроспорт. 27-годишният Нишикори е неудобен съперник за Григор, като го е побеждавал неизменно в досегашните им три мача на ниво ATP. Световният спортен букмейкър „Спортингбет“ дава предимство за японеца, като негова победа е оценена на 1,45. Победата за българина е 2,45. Миналата година на Мастърса в Канада Димитров успя да вземе първия си сет срещу Нишикори, който в момента е пети в световната ранглиста, а дали вече не е време и за първа победа?\nСеверозападна трета лига – 15 кръг


И Германия ще подкрепя България за съдебната реформа\nХората трябва да повярват в правосъдието, не само чрез промени в Конституцията и законите, но и чрез професионалната работа на магистратите. Около тази идея се обединиха министърът на правосъдието Екатерина Захариева и Държавният министър за Европа във Федералното министерство на външните работи на Германия Михаeл Рот. Двамата министри се срещнаха днес на работен обяд, на който обсъдиха въпроси, свързани със съдебната реформа и препоръките в доклада на Европейската комисия към България.\n„Препоръките няма да бъдат забравени. Вече работим по тях“, категорична бе Захариева. От своя страна Михаел Рот заяви готовността на страната си за сътрудничество със България по всички въпроси на съдебната реформа. Той отбеляза, че именно правосъдието е основата за доверието и подкрепата от правителството и обществото. „Европейските партньори на България трябва да имат повече доверие в нея. Време е за действия.“, заключи Рот.\n„Правителството има воля, за да се състои реформата. Имам пълната подкрепа на премиера и Кабинета.“, отбеляза българският министър. На срещата Захариева запозна Рот с функциите и работата на Съвета по прилагане на актуализираната стратегия за съдебна реформа. „Доверието на хората в съдебната система няма да се върне само с правенето на закони, по-важно е тяхното прилагане. Първият приоритет на екипа ми са промените в Закона за съдебната власт, както и продължаване на реформата в юридическото образование. Колкото по-качествено е образованието на магистратите, толкова по-гарантирана ще е независимостта на съдебната система. Реформата ще работи за подобряване на качеството на живота в България“, заяви министър Захариева.


Преборил рядка болест младеж вдъхва живот на прикован в количка ученик - Bgonair\nПреборил рядка болест младеж вдъхва живот на прикован в количка ученик\nДобрин и Ради се срещат по празниците, заредени с добротата на Коледа\n29.12.2020 | 14:40 Редактор: Радостина Димитрова\nВълнуваща среща, заредена с добротата на Коледните празници. Младеж, преборил рядката болест на Крон, се срещна и вдъхнови великотърновския ученик Радослав Борисов, който от години е прикован на инвалидна количка.\n20-годишният Добрин Гошов успява да пребори тежката болест на Крон, която предизвиква хронично възпаление на червата. Със спорт, здравословен начин на живот и несломима воля, той оздравява и дори става треньор по фитнес. Затова не се колебае за секунда, когато чува историята на Ради Борисов от Велико Търново - момче, което страда от мускулна дистрофия. Така двамата се срещат в навечерието на Рождество.\n"Искам да ти кажа,че трябва да гледаш само напред, да си мотивиран винаги, да не се отказваш от това, което обичаш, и просто винаги мисли позитивно! Важното е да не се отказваш от дадената цел", казва Добрин.\nРади е единадесетокласник в Професионалната гимназия по икономика, но от първи клас учителите го подготвят вкъщи.\n"Моята цел е да оздравея. Мечтая си на първо място да проходя, на второ място – да дойдат учители, защото честно, ми се учи присъствено, не онлайн - това са ми мечтите на мен", споделя момчето.\nМакар и прикован към инвалидната количка, Ради има разностранни интереси.\n"Има голямо развитие, защото го виждам, че има цели, Виждам, че се интересува от различни неща. Много ме грабна с хранително-вкусовата дейност, която ми разказа", признава Добрин.\nСрещата на младежите, които имат трудни съдби и мечтаят да са здрави, трогна до сълзи майката на Ради.\n"Много му благодаря на момчето, че поговори с Ради, вдъхна му малко кураж, защото Ради бързо се предава. Сърдечно благодаря, това е една подкрепа, един приятел още има Ради. Да са живи и здрави двамата, да преборим болестите", казва Светла Цанева.\nТази година в дома на Ради Коледа дойде по-рано, а срещата с Добрин му даде надежда, че чудесата са възможни. Стига да вярваме.


Интригуващ дуел на "Фолксваген Арена" - BET-BG.com\nИнтригуващ дуел на “Фолксваген Арена”\nДортмунд ще се опита да нанесе първо поражение за сезона на Волфсбург.\nВолфсбург посреща Борусия Дортмунд във вторник от 21:00 часа българско време в интересна среща от междинния четвърти кръг в Бундеслигата. “Жълто-черните” спечелиха и двата си мача с “вълците” за първенството през миналата кампания.\n21:00, 20 септември на Живо по bet365\nВолфсбург VS Борусия Дортмунд\nbet365 коефициент ( 4.75 / 3.75 / 1.75 )\nЗалози за победа на Волфсбург се приемат при коефициент от 4.75. Шансовете за успех на Борусия са оценени на 1.75.\nВолфсбург няма загуба от началото на сезона (победа и две ремита) и все още не е допуснал гол във вратата си (6.00 за нова “суха” мрежа). Тимът на Дитер Хекинг не познава вкуса на поражението в 32 от последните си 35 домакински мача в Бундеслигата.\nДефанзивният халф Луиш Густаво най-вероятно няма да може да се възстанови навреме от травма и ще пропусне предстоящия сблъсък. Марио Гомес се очаква да води атаката на домакините, а малко зад него ще действат Юлиан Дракслер, Якуб Блашчиковски и Даниел Калиджури.\nБорусия Дортмунд се оттърси от загубата от новака Лайпциг (0:1) с повече от категоричен успех над Дармщат 98 с 6:0. Тимът на Томаш Тухел има само две поражения в последните си 20 шампионатни мача.\nКрилото Андре Шюрле вероятно ще пропусне мача за гостите заради травма. Марио Гьотце се очаква да е сред титулярите, а на върха на атаката най-вероятно ще видим Пиер-Емерик Обамеянг (1.72 да се разпише в мача).\nНе забравяйте, че всички мачове от Бундеслига са валидни за промоцията на bet365 Бонус за Евро Мачове, където може да спечелите бонус до 100% върху печалбата от множествен залог преди мач. Важат Условия.\n« Нианг: Монтела ще върне Милан в Европа\t» Лига1: ПСЖ приема новака Дижон


Втората част на Великия покаен канон на св. Андрей Критски съборно бе прочетена в храм "Св. София"\nВечерта на 8 март, в древния столичен храм „Света София – Премъдрост Божия“ бе отслужено Велико повечерие и прочетена втората част на Покайния канон на св. Андрей Критски.\nСъгласно програмата на Софийската св. митрополия за съборните богослужения през Великия пост тя бе предстоявана от Негово Преосвещенство Белоградчишки еп. Поликарп, викарий на Софийския митрополит.\nВ съслужение взеха участие храмовото духовенство, йеродякон Вартоломей и йеродякон Поликарп. Молитвено участваха архимандрит Василий, протосингел на Софийска митрополия и архимандрит Евтимий, духовен надзорник на Софийска епархия.\nПредстоятели на храмове, столични свещеници и християни от цяла София се събраха за втори път на съборно великопостно богослужение в един от най-древните храмове на столицата. Голямо множество богомолен народ бе притихнало в храма за сърдечна молитва и отправяше своите прошения към Бога за прошка на грехове. Сред молитвената тишина, покайните песнопения бяха изпълнени от Софийския свещенически хор, ръководен от ставрофорен иконом Кирил Попов.\nЗа втора поредна вечер в центъра на храма бе поставена новоизписаната, специално за столичните, великопостни богослужения, икона с образите на всички духовни образи, които се споменават в Покайния канон - Господ Иисус Христос, св. Богородица, св. Андрей Критски и св. Мария Египетска.\nВ края на великопостното последование епископ Поликарп се обърна с трогателно слово към изпълнилите храма богомолци. В своята непосредствена проповед, той подчерта в какъв благодатен за душата ни период се намираме, и към какво трябва да се стремим като християни.\n"Настъпи времето на добрия подвиг, както казват св. Отци, времето, в което всеки от нас осъзнава смисъла на Великия пост - време за пост и духовна подготовка. Време, в което да бдим върху себе си, защото никой от нас не знае нито деня, нито часа на Второто Христово Пришествие, за което трябва да се готвим през целия наш живот. Ние сме призвани като девиците, които чакат своя жених да се подготвяме и бъдем готови да посрещнем Господа. Да Му отворим нашите сърдечни врати и да се насладим на Неговия небесен чертог, така ще бъдем от тези, които са избрани. Подготовката изисква много време и много труд. Няма как с един Велик пост да постигнем това, но нашето постоянство е важно пред Бога, затова и Църквата постоянства в това, да ни призовава всяка година, в свое време да се каем и променяме. Често говорим за покаяние, но какво значи това? Това означава да променяме себе си, да променяме своя ум, своите мисли и желания. И от плътски, човек да стане духовен, земната му привързаност да стане небесна и да прогледне с духовни си очи Божието мироздание.\nКак да се променим, какво да направим, за да се случи промяната? Трябва да имаме в мислите си постоянен стремеж! И когато паднем в изкушение, да се спрем, да утихнем и да размислим. Да продължим напред със спокойствие и духовна бдителност…. С търпение, с добрия пример, със искрена молитва в сърцето, да се молим Бог да ни прости греховете и да ни одухотвори! Да дарува на всеки това, което му е потребно за спасение и вечен живот.“ - каза в словото си владиката и благослови многобройното църковно изпълнение.\nЗа благословение, духовна подкрепа и молитвено настроение вярващите получиха и тази вечер иконка, която е умалено копие на новоизписаната икона.


НачалоНовиниЛайфстайлЛюбопитноСъвети за страхотна групова фотография\n11 декември 2015 г. 10:15 ч.\nНай-често срещаните грешки и проблеми в груповите снимки са следните:\n- един или дори няколко души гледат в друга посока (или в обектива на друг DSLR фотоапарат);\n- винаги има някой, който е мигнал;\n- някой липсва;\n- коренно различни настроения – някои се усмихват, други са сериозни, а трети позират като за корица на списание;\n- групата е твърде далече или прекалено близо до обектива.\nПредизвикателството при заснемане на група хора е винаги налице, но ето какво можете да направите, за да бъдат резултатите винаги отлични:\nВажно е да бъдете готови за снимката, тъй като хората не обичат да бъдат карани да чакат и да позират дълго. Ето защо, планирайте предварително като:\n- сте избрали мястото за снимката;\n- знаете как да подредите хората и какво да включите в сцената;\n- помолете всички да дойдат навреме или дори няколко минути по-рано;\n- уверете се, че разполагате с необходимото фотографско оборудване и батериите на вашия фотоапарат са заредени.\nМястото, на което ще направите фотосесията, е от съществено значение поради редица причини. То може да даде цялостна визия и контекст на снимките, но е важно да го изберете така, че да не отвлича вниманието. Трябва да осигурява достатъчно място за всички и да е оптимално осветено.\n3. Направете множество снимки\nЕдин от най-лесните начини да избегнете вероятността някой да не гледа към фотоапарата, е да снимате в режим Continuous mode. Така лесно ще заснемете изображения, които не изглеждат сковани и режисирани. Направете и няколко снимки, докато всички се приготвят. Понякога организацията може да бъде особено забавна и всички да изглеждат непринудено.\n4. Снимайте от възможно най-малка дистанция\nПостарайте се да бъдете възможно най-близо до хората, които снимате (без разбира се да изрязвате част от тях). На колкото по-малко разстояние се намирате, толкова повече детайли ще можете да уловите.\n5. Подредете хората\nВ повечето случаи хората сами се подреждат доста естествено и сами – по-високите отзад, по-ниските отпред. Добре е обаче да заложите на нещо по-разчупено и да пренаредите хората спрямо собствените си креативни виждания.\n6. Изберете най-подходящия момент\nКогато правите групови снимки, подходящият момент е от съществена значимост. Опитайте да изберете момент, в който случващото се е пряко свързано със събитието, на което сте и когато хората са вече заедно.\n7. Обърнете внимание на светлината\nИзберете мястото, на което да направите снимките, вземайки под внимание светлината.\n8. Използвайте статив\nПричините да използвате статив за груповите снимки са многобройни. Чрез него не само ще демонстрирате професионализъм, но снимките ще бъдат ясни и ще имате повече свобода да режисирате сцената, тъй като ръцете ви ще бъдат свободни.\nВашето лично настроение и излъчване може да окаже съществено влияние върху хората, които снимате. Няма нищо по-лошо от намръщен и мрачен фотограф. Забавлявайте се и се насладете на фотосесията.\nТворческият подход и нестандартното мислене ще ви помогнат да направите наистина страхотни снимки.\nКликнете ТУК, за да разгледате огромното разнообразие от фотографска техника на Фото Свят и да получите още полезна информация за последните тенденции в света на фотографията.\nфотографски съвети, фотографски трикове, групова фотография, групова снимка, фотографска техника, фотографско оборудване, DSLR фотоапарат


Младите, не се продавайте – Кърджали Нюз\nвторник, 5 март, 2013 22:40\t0\n„Те, младите, са безразсъдни, смели, вярват в химери…“ Това са оправданията на немладите, независимо от възрастта им. Оправданията за страховете, които мотивират(или демотивират) и направляват действията или бездействията им.\nЖивеех в малък провинциален град, близо до столицата. Дойде момент обаче, в който усетих, че нещата отиват накъм партия. И през 1998 г. се случи – СДС се регистрира като партия. Не бях въодушевена от това развитие, но за общата идея влязох в кюпа. Станах партиен член.\nСъщото в годините се случи и с КТ „Подкрепа“. В началото много ентусиазъм, много надежди и много работа. Там правдата – така както я разбирах, се задържа по-дълго. Става дума за едно предприятие с над 2000 служители. Държахме се, участвахме активно в преговорите и думата ни се чуваше.\nИмаше период от няколко години, в който не превеждахме членски внос на федерацията и съответно не разчитахме на нея за каквото и да било. Справяхме се сами. Не ни изключиха като секция. Трябвахме им. За калабалък (за да има право един синдикат да участва в тристранката, трябва да има съответен брой членове – бел.р.).\nНо и там постепенно за лидери се настаниха полуграмотни и егоцентрични люде. Работата взе да се затлачва. Намесиха се бизнес интереси и комунизмът се върна и в нашата „Подкрепа“. С годините посредствеността и простотията давеха всеки опит за синдикализъм и човещина. Напуснах синдиката – и ми олекна, когато го сторих.\n… Тези дни някъде в социалната мрежа прочетох, че хората над 40 години не вярват в промяната. Така е! Трудно ни е да повярваме. И аз съм в тая категория, но си падам бавноразвиваща се, та имам надежда, че постоянството и трезвата мисъл ще ни извадят от блатото. Както вярвах през 1991-а,както вярвах през 1997-а.\nНе ми се иска, млади хора, и сега да ни подлъжат. Тези немладите, страхливите ще се опитат отново да ни разединят, да ни купят… и… отново в блатото. На топличко.\nЦелта на всички протестиращи е една – смяна на статуквото. Бъдете заедно! Подкрепяйте се. Не се продавайте!\nНека при всяка дилема над главите ви да виси като дамоклев меч въпросът: „Кое е по-добро за държавата?“ Поглеждайки назад в историята, великите държавници сме ги убивали овреме. Нека сега, ако ги открием, да си ги пазим. И да ги подкрепяме. И да им помагаме.\nИ нека помним шопския постулат: „Нема начин да нема начин!“\n06.03.2013 at 01:51\nот младите нищо не зависи, участват в битката за кокала като пионки\nАко не искаме България да „изчезне”, трябва да се вземем в ръце!\nГОРД със заявка за следващия парламент


Най-важният въпрос е дали чумата по свинете е излязла от Тутраканци - News.bg\nУмъртвените прасета досега заради африканска чума са 87. Всичките евтаназирани животни са от провадийското село Тутраканци, област Варна.\nПо данни на кризисния щаб, свързан с мерките за предотвратяване на разпространението на африканската чума, прасетата не са били регистрирани, каквото е изискването на закона.\nОтделно от тази бройка има умъртвени и диви прасета.\nСамо за регистрирани животни ще се изплащат обезщетения, обясни шефът на БАБХ\nДворовете на всички стопани, чиито прасета са умъртвени, са били дезинфекцирани.\nОчаква се до края на днешния ден да бъдат взети проби от всички 55 прасета в село Бозвелийско, намиращо се в близост от Тутраканци. След това пробите ще бъдат изпратени за изследване в София.\nДо момента в Бозвелийско няма открити болни прасета, информира пред БНР областният управител на Варна Стоян Пасов.\nПо думите му най-важният въпрос е дали заразата е излязла от село Тутраканци, или не.\nДанните, събрани в община Провадия, сочели, че на територията на село Бозвелийско има 55 прасета, толкова са регистрирани. В Тутраканци обаче прасетата се оказали тройно повече от регистрираните такива.\n"Може би трябва в 10-километровата зона да се забрани въобще ловуването на всякакъв вид животни. В 10-километровата зона и в 3-километровата е разрешен вноса на хранителни продукти, включително и месо, след като се докаже произхода на стоката и се направи дезинфекция на колите", посочи Пасов.\nТой добави и че забраната за ползване на фураж от Тутраканци остава, поне докато не мине инкубационният период, който продължава между 15 и 20 дни.\nКметовете на всичките 44 села в община Провадия са предупредени да предприемат преброяване на прасената в личните стопанства, за да се разбере реалният им брой. Това заяви градоначалникът на Провадия Филчо Филев и допълни, че кметовете на селата ще бъдат заставени да проведат и разяснителна кампания сред населението, за да може хората да са запознати с мерките, които се вземат.\nНа 5 километра от границата с Румъния\nТрудно ни е да се надяваме, че първото у нас огнище на африканска чума по свинете ще остане последно предвид ситуацията, както се развива в другите държави - нито една досега, която е засегната от заболяването, не е останала само с едно огнище. Това коментира пред общественото радио директорът на дирекция "Здравеопазване, хуманно отношение и контрол на фуражите" към БАБХ д-р Георги Чобанов.\nПо думите му често самите участници в разнасянето на заболяването нямат представа, че го правят. Превантивните мерки били точно затова - пренасянето на заразата да бъде ограничено или редуцирано драстично.\nУмъртвени са над 120 000 свине\n"Когато се строеше оградата, коментарите по линия на африканска чума бяха изключително за ефективността на оградата. Оградата явно действа, както видяхме. Само миналата седмица бе обявено в Румъния огнище, което е на километър и половина от границата на община Крушари в Добричка област, така че заболяването не влезе там... Вече не става въпрос за контактно преминаване на заболяването. Тук болестта влезе по аналогичен начин, както влезе нодуларният дерматит. Той влезе в Димитровград, което е доста далече от границата с Гърция и тази с Турция. По аналогичен начин влезе и чумата по овцете - чрез хора е при всички случаи", посочи още Чобанов.\nФуражът се закупувал в Констанца и се разпространявал в България\nПрипомняме, министърът на земеделието, храните и горите Румен Порожанов посочи, че най-вероятната причина за АЧС у нас идва са фуражи, които се доставят от Румъния.\nОтносно фуражите Чобанов обясни, че пазарната икономика налага интензивна търговия и не може да се забрани търговията с фуражи. Въпросът бил да се спазват мерки за биосигурност и да има проследимост.\n"Дребните стопани, когато закупуват, трябва да внимават откъде купуват зърно, дали сами го преработват, какви добавки поставят. От години наред изхранването с кухненски отпадъци на прасетата е забранено точно поради опасността от чума - било класическа чума или африканска", посочи експертът.\nБолницата в Провадия изчерпа свободните COVID легла\nКасират изборите за кмет на село Бозвелийско\nНачало / У нас / Региони / Най-важният въпрос е дали чумата по свинете е излязла от Тутраканци


февруари | 2016 | X ОУ "Алеко Константинов"\nАрхив по месеци: февруари 2016\n27/02/2016 Admin\tПубликуване на коментар\nЕКИП СМЕ И ОЩЕ КАК!\nНа 26.02.2016г. с 3“а“ клас с класен ръководител г-жа Даниела Лозанова и психолога Аделина Иванова се проведе тренинг за създаване на умения за работа в екип. Под формата на групова работа с поставена конкретна задача, децата предлагаха помежду си идеи, опитваха се да докажат пред екипа си, че те са ефективни, понякога ги преформулираха и започваха отново. Градусът на емоциите се покачваше, любопитството към справянето на другите отбори понякога бе доста силно, а спътници в процеса бяха както моментни колебания във възможностите за справяне, така и увереност, че заедно можем.\nВ края на тренинга всеки имаше възможност нееднократно да сподели какво е почувствал, кое го е затруднило и кое му е помогнало.Децата баха впечатляващо откровени помежду си, изслушваха аргументите на съучениците си и даваха и тяхната гледна точка.\nВсички бяха единодушни, че в екипа сме спокойни, защото можем да споделяме, за да намерим истината, да приемаме другата гледна точка без да се обиждаме и да си помагаме!\nИзберете нашето училище!\n26/02/2016 Admin\tПубликуване на коментар\nДОБРЕ ДОШЛИ НА БАЗАР „БАБА МАРТА“ В НАШЕТО УЧИЛИЩЕ!\n22/02/2016 Admin\tПубликуване на коментар\nГоляма любов и послание за здраве са вплетени в изработването на всяка една мартеничка от всяко дете!\nКаним Ви на щанда във фоайето на училището откъдето можете да си закупите от нашите вдъховения!\nСъстезания по английски език под наслов “BEE above aggression”.\nНа 29.02.2016 г. в 10 Основно училище „Алеко Константинов” в Перник, ул. Клемент Готвалд 2 от 14:00 ще се проведе училищният кръг от Шестото национално състезание по правопис на английски език Spelling Bee.\nОт 27 февруари до 2 март 2016 г над 6500 ученици от 274 училища в цялата страна ще се включат в надпреварата след усилена подготовка в продължение на няколко месеца. Класиралите се на първо и второ място ще представят училищата си на регионалните състезания, които ще се проведат на 26 март 2016 г. в 10 града в страната. Най-добрите 30 ученици ще участват в националния финал на 23 април в София, където ще се определи Spelling Bee шампионът на България.\nSpelling Bee е традиционно американско състезание, в което състезателите спелуват (от англ. spelling), т.е. произнасят буква по буква различни думи на английски език. Целта на състезанието е да повиши интереса на учениците към изучаването на английски език и да подобри знанията им чрез забавни и интерактивни дейности. Победител в миналогодишното състезание е тринадесетгодишният Теодор Енчев от ОУ „Димитър Благоев“, гр. Велико Търново.\nТази година състезанията се провеждат под наслов “BEE above aggression”. На участващите училища предложихме правила за толерантност и добронамереност в клас, като идеята е да се обърне внимание към проявите на агресия и случаите на тормоз (психически и физически) в училище и начините за тяхното преодоляване.\nВасил Левски – урок по родолюбие\n20/02/2016 Admin\tПубликуване на коментар\nНа 18.02.2016г. учениците от вторите класове участваха в урок по родолюбие на тема "Левски в нашите сърца". Представители на читалище "Искра" кв. Изток и на Регионален исторически музей гр. Перник представиха урока по изключително интересен и интерактивен начин.\nДиректорът на училището г-жа Стефанова получи лично поздравителен адрес от кмета на кв. Изток, по случая 143-та годишнина от обесването на Васил Левски, както и подарък – книги за училището.\nТВОРЧЕСКО АТЕЛИЕ „С ЛЮБОВ ЗА ТЕБ“\n17/02/2016 Admin\tПубликуване на коментар\nНа 12.02.2015г. ученици от седмите класове на 10-то ОУ участваха в творческо ателие „С любов за теб“ , организирано от РМД Мощино.Под вещото ръководство на Емо Врангов и с участието на екипа на РМД учениците изработваха бижута с материали, предоставени от домакините.Атмосферата бе изключително творческа и приятелска.Емо Врангов непрекъснато напътстваше всяко едно дете в опитите му да създаде неповторимия си и уникален предмет.\nБлагодарим на домакините и очакваме нови пространства за творчество!\nЗа пореден път малките таланти от Х ОУ "Алеко Константинов" получават високо признание за изявите си. В обявения литературен конкурс "МАГИЯТА НА СУРВА – 2016", раздел "Поезия", възрастова група от III до VII клас,\nПЪРВО МЯСТО спечели Кристияна Пламенова Крумова, ученичка от V "б" клас, със стихотворението „ Магията на Сурва”.\nОт далечни времена\nдолетя магичен звън –\nсе събра навън.\nБяла питка, сладък мед\nни раздават за късмет,\nда е новата година сита,\nносят зърно – златно жито.\nЛикове се извисяват,\nмедни звънци зазвъняват,\nтежко кукерско хоро –\nда изгонят с буйни танци\nвсичко лошо, всяко зло.\n„Сурва,сурва, весела година!\nдо година, до амина!“ – с песни пожела ни\nДа кажем "Обичам те!"\nПо случай празника „Св.Валентин“ във фоайето на училището имаше прекрасна кутия, в която децата пускаха послания на обич към други деца или преподаватели.Представители на ученическия съвет имаха приятния аннгажимент да предават лично вдъхновяващите послания на всеки един получател лично.Имаше много щастливи усмивки, защото всеки живее, за да дава и получава обич.\nПразникът Свети Валентин в часовете по английски език беше отбелязан с конкурс за най-красивата картичка, създаване на хаику /японски поеми/ на английски, превод на презентации, празнично бинго и игра на съставяне на думи от пожеланията ” Be my Valentine”.\nЧестит празник на всички, който умеят да обичат и не само на този ден!\nФондация „ЕкоОбщност“ – обучение\n09/02/2016 Admin\tПубликуване на коментар\nНа 05.02.2016г. по покана на Фондация „ЕкоОбщност“ ученниците от 10 ОУ – Даяна Костадинова от 7 „б“ клас и Никола Стоименов от 7 „а“ взеха участие в обучение на тема „Методи за решаване на екологични проблеми. Методи за организиране на инициатива“.\nНа обучението присъстваха ученици и педагози от няколко града. Под формата на ролеви игри децата преминаха през процесите на взаимодействие между граждани и институции относно намиране на пресечните точки при решаване на екологични проблеми. Учениците имаха възможността да работят по групи, като това допринесе за създаване на нови запознанства чрез обмен на идеи.\nВ края на обучението участниците получиха удостоверения за преминатото обучение.


Кои сме ние | Сватбена агенция Инанна\nСватбена агенция Инанна > Кои сме ние\nАз съм Теодора. Завършила съм Икономика и Бизнес Администрация в Американския университет в България и MBA с фокус Маркетинг. По образование – икономист, по професия – мениджър проекти, по душа – психолог и любител на шоколада.\nЩе ви изслушам внимателно и ще вникна в очакванията и препочитанията ви за организация. Ще направя план на вашата сватба до най-малкия детайл и ще осигуря изпълнението на всяка точка, независимо от отговорника. Ще подготвя бюджета според вашите изисквания и възможности и ще го управлявам така, все едно инвестицията е моя.\nАз съм Георги – съпругът на Теодора. Завърших Френската гимназия във Варна и след това Политология в Софийския университет. Oбичам нещата да се случват, да готвя и харесвам хубавите ресторанти. Всичко, което сте планирали с Теди, аз ще изпълня до най-малкия детайл. Ще ви придружа на срещите с подизпълнителите, ще ви консултирам и ще договарям цени от ваше име. Ще купя халките, които сте избрали, ще се погрижа за алкохола и безалкохолните на сватбения ден и ще се сприятеля с отдела по Маркетинг в хотела, където ще настаните гостите, за да мога да ви осигуря най-добрата цена.\nЩе можете да говорите с мен за сватбата по всяко време на деня и ще ви изслушам с усмивка и разбиране. Ако имате нужда, на сватбения ден, ще проследя за прецизното изпълнение на предварително съгласуваната програма.


ОУ "Ангел Кънчев" с нов проект по програма Еразъм + - Новини\nОУ "Ангел Кънчев" с нов проект по програма Еразъм +\nпубликувано на 03.09.19 в 11:14\n7 варненски училища ще започнат новата учебна година с нови проекти по програма Еразъм +. Едно от тях е Основното училище „Ангел Кънчев”, а проекта, който ще реализира през следващите две години е „Другите и ние, мостовете между нас”. Той е на стойност 31 744 евро.\nЦелта на проекта е постигане на интеркултурност на различни равнища – национално, етническо, социално и междуличностно, каза за Радио Варна директора на училището Марионела Николова. Дейностите ще са широкообхватни и ще бъдат насочени към основните аспекти от живота на децата, ще са свързани с интересите им, ще дават възможност за себеизява, разбиране на другия и за развиване на умения за работа в екип. Особено внимание ще се обърне на децата със специални образователни потребности, каза още Марионела Николова.\nТя допълни, че ОУ "Ангел Кънчев" ще стартира новата учебна година като иновативно училище. Учебният материал ще бъде преподаван и под формата на ролеви игри, ще има специална стая за иновативен клас.\nНиколова каза още, че за втора година обучението в училището е на едносменен режим, което значително подобрява усвояването на учебния материал от учениците.\nРадио Варна Новини ОУ "Ангел Кънчев" училище\nНово огнище на африканска чума е открито в село Голица, Варненска област. Заразата е сред диви прасета - това съобщи областният управител на Варненска област Стоян Пасев. Друго огнище се предполага, че има в защитената местност "Лонгоза" край Камчия, обясни Пасев: Стана ясно, че до понеделник ще приключи евтаназирането на близо 40 000..


Какво е вашето хоби? • Велинград\nот Leyla » 27 Май 2009, 07:48\nКой какво обича да прави? Кое е вашето хоби? Разкажете за талантливи хора?\nRe: Какво е вашето хоби?\nот kalispera » 27 Май 2009, 10:25\nМоето хоби може да ви се стори много скучно - обичам да чета интересни книги и статии - образователни, психологически, здравни. Другата ми слабост е слушането на музика, ако това въобще може да се нарече хоби. За съжаление, контакатът ми с музиката се изчерпва до слушането й, защото не мога да свиря на никакъв музикален интструмент\nот писа » 28 Май 2009, 08:23\nЧели ли сте книгата "Забравените от небето" на Екатерина Томова?\nот писа » 28 Май 2009, 09:34\nВелиградчанки показвам ви едно от моите хобита.\nот e-trn » 28 Май 2009, 21:52\nАз, разбира се, не разбирам въобще от тези работи, но ми е много странно как тези квадратчета от различни платове са слепени?! Добре изглежда, колоритно, цветно!\nот Симела » 28 Май 2009, 21:58\nПиса, поздравявам те затова, което правиш. би ли обяснила малко повече?\nот писа » 29 Май 2009, 07:03\nПредполагам всички се досетихте,че тази завивка е изпълнена с техника пачуърк.По рано, когато хората са били бедни и не са могли да си позволят да си купят плат са съшивали здрави парченца от старите си дрехи.Резултатът е винаги нещо пъстро и оригинално.Ако сте гледали филма "Американско сватбено одеало" там се събират приятелки и шият заедно завивката.Определено една такава завивка е изтъкана от спомени-защото парцалките от различните дрехи ни напомнят различни моменти от живота ни.\nА сега относно техниката-правите си шаблон от картон, като от всяка страна се оставя по 1 см резерва.Аз имам два шаблона-11/11 см и 6/6 см.Изрязват се парченцата плат-да се внимава да не пускат боя, да са изпрани-за да не се свият.За тези две завивки съм ги сортирала по цвят в синьо-зелената гама и жълто.За една завивка са необходими\n242 парчета-11 реда на 22 във височина.Започвам зашиването на един ред от 11 парчета,като преди да ги зашия ги нареждам,за да видя дали си хармонират.След ушиването на лентите те се съединяват помежду си.След това си купувам вата и го ушивам цялото.За начинаещи е добре да почнат с нещо по-малко-възглавничка например.\nИма и модели с триъгълни парчета, но те са по-трудни за изпълнение.С повече въображение стават прелестни неща.\nот Симела » 29 Май 2009, 08:22\nПиса, ти си невероятна, толкова добре си описала цялата техника. Явно си професионалистка, защото толкова красиво и равномерно са съшити отделните парчета. Явно имаш и други умения в художествената сфера и ще ми бъде интересно, а и на всички във форума, да пишеш за тях. Поздрави за теб и всичко , което правиш.\nот писа » 29 Май 2009, 09:10\nБлагодаря за добрите думи.Не съм професионална шивачка-само любител.От дете съм се учила да шия,да плета и въобще да мога да правя всичко.Ще се радвам да запаля някой по това хоби-забавно е.Иска търпение и прецизност.\nНо всичко за да стане добре иска търпение,мисъл,идея.Удоволствието от това да сътвориш нещо е голямо.\nОпитайте-макар и с два цвята и нещо малко да изработите.Ако нямате подходящи материали в магазините за втора употреба може да откриете.Успех.\nот dora » 19 Юли 2009, 22:25\nЕдно от моите хобита е да изрязвам и залепвам всичко, което ми прави впечатление, да ги подреждам в тетрадки с различно тематично съдържание.